pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัด กษ. ร่วมประชุมและอภิปราย โครงการสร้างความเข้มแข็งแก่เกษตรกรชาวสวนยางโดยการจัดการสวนยางอย่างยั่งยืนให้กับสถาบันเกษตรกรชาวสวนยาง
วันพฤหัสบดีที่ 28 ตุลาคม 2564
รองปลัด กษ. ร่วมประชุมและอภิปราย โครงการสร้างความเข้มแข็งแก่เกษตรกรชาวสวนยางโดยการจัดการสวนยางอย่างยั่งยืนให้กับสถาบันเกษตรกรชาวสวนยาง
รองปลัด กษ. ร่วมประชุมและอภิปราย โครงการสร้างความเข้มแข็งแก่เกษตรกรชาวสวนยางโดยการจัดการสวนยางอย่างยั่งยืนให้กับสถาบันเกษตรกรชาวสวนยาง
วันที่ 27 ต.ค. 64 นายประยูร อินสกุล รองปลัดกระทรวงเกษตรและสหกรณ์ เข้าร่วมเปิดงานสมัชชาสวนยางยั่งยืนครั้งที่ 3 ในโครงการสร้างความเข้มแข็งแก่เกษตรกรชาวสวนยาง โดยการจัดการสวนยางอย่างยั่งยืนให้กับสถาบันเกษตรกรชาวสวนยาง ที่จัดขึ้นระหว่างวันที่ 27 - 29 ต.ค. 2564 โดยมีนายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธาน ผ่านระบบระบบวิดีทัศน์ทางไกล (Video Conference) จากห้องประชุมสถลสถานทิพักษ์ 2 การยางแห่งประเทศไทย
ทั้งนี้ รองปลัดกระทรวงเกษตรและสหกรณ์ได้ร่วมอภิปรายในหัวข้อ “ความคืบหน้านโยบายสวนยางยั่งยืนและก้าวต่อไปในปีหน้าและแผนพัฒนาเศรษฐกิจและสังคมแห่งชาติ ฉบับที่ 13” เพื่อให้เกิดการขับเคลื่อนการพัฒนาเกษตรกรรมยั่งยืน และสร้างความเข้มแข็งแก่เกษตรกรชาวสวนยางในรูปแบบเครือข่ายในการจัดการสวนยางอย่างยั่งยืน
รัฐบาลไทย-ข่าวทำเนียบรัฐบาล-สธ. ดีเดย์ 24 ก.ย. นี้ เปิดลงทะเบียนฉีดวัคซีนกระตุ้น สำหรับผู้ที่ได้รับซิโนแวค ครบ 2 เข็มแล้ว
วันพฤหัสบดีที่ 23 กันยายน 2564
สธ. ดีเดย์ 24 ก.ย. นี้ เปิดลงทะเบียนฉีดวัคซีนกระตุ้น สําหรับผู้ที่ได้รับซิโนแวค ครบ 2 เข็มแล้ว
.....
กระทรวงสาธารณสุข (สธ.) เผยว่า ผู้ที่รับวัคซีนซิโนแวคครบ 2 เข็ม ระหว่างเดือน มี.ค. - พ.ค. 64 ราว 5.5 แสนคน จะได้รับการฉีดวัคซีนเข็มกระตุ้นเพื่อเพิ่มภูมิคุ้มกัน
.
ประชาชนกลุ่มดังกล่าว สามารถลงทะเบียนได้ทั้งหน่วยบริการเดิมที่รับวัคซีน/หน่วยบริการอื่นในจังหวัดเดิม หากจําเป็นต้องฉีดกระตุ้นในจังหวัดอื่นนั้น
.
กรณีพื้นที่ กทม. ให้ติดต่อ "ศูนย์ฉีดวัคซีนกลางบางซื่อ" ส่วนต่างจังหวัดให้ศึกษาระบบการลงทะเบียนและระบบนัดหมายของจังหวัดนั้น ๆ
.
ทั้งนี้ เป็นการลงทะเบียนตามความสมัครใจ โดยใช้เอกสารรับรองการรับวัคซีนซิโนแวคครบ 2 เข็มได้ทั้งแบบกระดาษ หรือดิจิทัล คาดว่าจะเริ่มให้ลงทะเบียนตั้งแต่วันที่ 24 ก.ย. 64 เป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท เสริมผิวลาดยางบนสะพานภูมิพล 1 และสะพานภูมิพล 2 เพิ่มความสะดวกปลอดภัยให้กับประชาชน
วันอังคารที่ 29 มีนาคม 2565
กรมทางหลวงชนบท เสริมผิวลาดยางบนสะพานภูมิพล 1 และสะพานภูมิพล 2 เพิ่มความสะดวกปลอดภัยให้กับประชาชน
ส่งเสริมการคมนาคมขนส่งของกรุงเทพฯ และสมุทรปราการ ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนพฤษภาคม 2565
กรมทางหลวงชนบท (ทช.) กระทรวงคมนาคม ดําเนินโครงการงานเสริมผิวลาดยางโพลิเมอร์โมดิฟายด์แอสฟัลท์ติกคอนกรีต (PMA) บนสะพานภูมิพล 1 และสะพานภูมิพล 2 อําเภอพระประแดง จังหวัดสมุทรปราการ เพื่อเพิ่มความสะดวกปลอดภัยในการเดินทางของประชาชนให้มีประสิทธิภาพมากยิ่งขึ้น พร้อมส่งเสริมการคมนาคมขนส่งทางตอนใต้ของกรุงเทพมหานครและจังหวัดสมุทรปราการ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า สะพานภูมิพล 1 และสะพานภูมิพล 2 เป็นส่วนหนึ่งของโครงข่ายถนนวงแหวนอุตสาหกรรมที่มีความยาวรอบวง 25 กิโลเมตร เป็นสะพานขึงแฝดที่ทอดข้ามแม่น้ําสายเดียวกันสองช่วงต่อเนื่อง มีจุดขึ้นลง จํานวน 3 แห่ง ประกอบด้วยบริเวณถนนพระราม 3กรุงเทพมหานคร ถนนสุขสวัสดิ์ และถนนปู่เจ้าสมิงพราย จังหวัดสมุทรปราการ โดยก่อสร้างแล้วเสร็จและเปิดให้ประชาชนได้ใช้งานตั้งแต่ปี 2549 ทั้งนี้ สะพานดังกล่าวมีอายุการใช้งานกว่า 16 ปี มีปริมาณการจราจรมากกว่า 108,800 คันต่อวัน เนื่องจากเป็นเส้นทางคมนาคมที่เชื่อมโยงการขนส่งอุตสาหกรรมทั้งทางบก ทางน้ํา และทางอากาศ ทช. จึงได้ดําเนินโครงการงานเสริมผิวลาดยางโพลิเมอร์โมดิฟายด์แอสฟัลท์ติกคอนกรีต (PMA) บนสะพานภูมิพล 1 และสะพานภูมิพล 2 เพื่อเป็นการซ่อมบํารุงผิวจราจรบนสะพานให้กลับมาใช้งานได้อย่างเต็มประสิทธิภาพ ป้องกันการเกิดอุบัติเหตุบนสะพาน ให้ประชาชนสามารถเดินทางได้อย่างสะดวกปลอดภัยมากยิ่งขึ้น ซึ่งขณะนี้มีผลการดําเนินงานคืบหน้าไปแล้วกว่าร้อยละ 95 เร็วกว่าแผนที่วางไว้ ปัจจุบันอยู่ระหว่างการตีเส้นจราจรและติดตั้งเครื่องหมายจราจรบนผิวทาง คาดว่าจะดําเนินการแล้วเสร็จภายในเดือนพฤษภาคม 2565
อย่างไรก็ตาม ขณะนี้อยู่ในช่วงดําเนินงานเสริมผิวลาดยางไปจนถึงวันที่ 31 พฤษภาคม 2565ตั้งแต่เวลา 22.00 - 04.00 น. ของวันรุ่งขึ้น จะต้องใช้เครื่องจักรกลขนาดใหญ่ในการดําเนินงาน ทช. จึงมีความจําเป็นต้องปิดการจราจร (บางช่องทาง) บนสะพาน เพื่อความปลอดภัยของผู้ใช้เส้นทางระหว่างดําเนินงาน จึงขอประชาสัมพันธ์เพื่อให้ประชาชนหลีกเลี่ยงเส้นทางในวันและเวลาดังกล่าวต่อไป
รัฐบาลไทย-ข่าวทำเนียบรัฐบาล-ไทยสานสัมพันธ์เวียดนาม ครบรอบ 46 ปี ตั้งเป้าเป็นครัวของโลกร่วมกัน เล็งขยับมูลค่าการค้าเพิ่มขึ้น 25,000 ล้านเหรียญฯ ในปี 2568
วันพฤหัสบดีที่ 28 เมษายน 2565
ไทยสานสัมพันธ์เวียดนาม ครบรอบ 46 ปี ตั้งเป้าเป็นครัวของโลกร่วมกัน เล็งขยับมูลค่าการค้าเพิ่มขึ้น 25,000 ล้านเหรียญฯ ในปี 2568
ไทยสานสัมพันธ์เวียดนาม ครบรอบ 46 ปี ตั้งเป้าเป็นครัวของโลกร่วมกัน เล็งขยับมูลค่าการค้าเพิ่มขึ้น 25,000 ล้านเหรียญฯ ในปี 2568 พร้อมเร่งเจรจาให้เวียดนามยกเลิกการระงับนําเข้าเงาะ มะม่วง จากไทย
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังอนุญาตให้นายฟาน จี๊ ทัญ (H.E. Mr. Phan Chi Thanh) เอกอัครราชทูตวิสามัญผู้มีอํานาจเต็มแห่งสังคมนิยมเวียดนามประจําประเทศไทย เข้าพบและหารือความสัมพันธ์ด้านการเกษตรระหว่างไทยและสาธารณรัฐสังคมนิยมเวียดนาม โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายสมเกียรติ กอไพศาล ประธานคณะทํางานรัฐมนตรีว่าการกระทรวงเกษตรและสหกรณ์ และหัวหน้าส่วนราชการในสังกัดกระทรวงเกษตรฯ เข้าร่วมหารือด้านการเกษตรระหว่างไทยกับเวียดนาม ว่า ในวันนี้ถือเป็นโอกาสอันดีที่ได้กระชับความสัมพันธ์ระหว่างทั้งสองประเทศ ซึ่งในปี 2565 นี้ ไทยและเวียดนามจะฉลองความสัมพันธ์ทางการทูตครบรอบ 46 ปี โดยตลอดระยะเวลาอันยาวนานไทยและเวียดนามมีความสัมพันธ์ในหลายมิติ ทั้งด้านการเกษตร การค้า และการเมือง โดยมูลค่าการค้าระหว่างไทยกับเวียดนาม เมื่อปี 2564 มีมูลค่าประมาณ 20,000 ล้านเหรียญสหรัฐ และตั้งเป้าเพิ่มมูลค่าการค้าระหว่างกันเป็น 25,000 ล้านเหรียญสหรัฐ ภายในปี 2568 นอกจากนี้ ไทยยังเป็นประเทศคู่ค้าและประเทศลงทุนหลักของเวียดนามโดย ทั้งสองประเทศสามารถร่วมมือกันผลิตสินค้าเกษตรและอาหารเพื่อเป็นครัวของโลก” รมว. เฉลิมชัยกล่าว
สาระสําคัญที่หารือร่วมกันในวันนี้ฝ่ายไทยได้ขอให้ฝ่ายเวียดนามให้ความร่วมมือ ได้แก่ 1) สนับสนุนการจัดตั้งสภายางอาเซียน (ASEAN Rubber Council: ARCo) 2) ขอให้ทางเวียดนามยกเลิกการระงับการนําเข้าสินค้าผลไม้จากไทย ได้แก่ เงาะ และมะม่วง 3) ขอให้เวียดนามแจ้งรายชื่อผู้ประสานงานหลัก (Contact point) ภายใต้กรอบความร่วมมือกับกระทรวงเกษตรและการพัฒนาชนบทเวียดนามภายใต้บันทึกความเข้าใจ (MOU) ว่าด้วยความร่วมมือด้านการเกษตร ผ่านกลไกการประชุมคณะทํางานความร่วมมือด้านการเกษตร (Joint Working Group on Agricultural Cooperation - JWG) ไทย-เวียดนาม และ 4) ไทยเสนอให้เวียดนามเป็นเจ้าภาพจัดการประชุมด้านสุขอนามัยและสุขอนามัยพืช (Sanitary and Phytosanitary: SPS) ภายใต้กรอบบันทึกความเข้าใจ (MOU) ว่าด้วยความร่วมมือด้านการบังคับใช้มาตรการ SPS และขอให้ฝ่ายเวียดนามแจ้งชื่อและอีเมลของผู้ประสานงานหลัก (Contact Point)
ในขณะเดียวกัน ฝ่ายเวียดนามเสนอให้มีการทบทวน MOU ว่าด้วยความร่วมมือด้านการเกษตรทั้งสองฝ่ายลงนามไปแล้ว เมื่อปี 2546 เพื่อให้ทันต่อสถานการณ์และโครงสร้างการทํางานในปัจจุบัน พร้อมทั้งขอเชิญรัฐมนตรีว่าการกระทรวงเกษตรและสหกรณ์ ผู้บริหารระดับสูง และผู้เชี่ยวชาญ เดินทางมาเยือนเวียดนาม เพื่อกระชับความสัมพันธ์ในระดับสูง รวมทั้งหารือแลกเปลี่ยนนโยบาย ความรู้ และความร่วมมือในสาขาต่าง ๆ โอกาสที่เหมาะสมต่อไป และฝ่ายเวียดนามมีความยินดีที่จะเดินทางมาเยือนประเทศไทยด้วยเช่นกัน รวมทั้งเห็นควรที่ทั้งสองประเทศจะขยายมูลค่าการค้าสินค้าเกษตรระหว่างกันต่อไป
รัฐบาลไทย-ข่าวทำเนียบรัฐบาล-เริ่มวันนี้! มาตรการรัฐ “ช่วยค่าน้ำมันวินมอเตอร์ไซค์ 250/ด” ใช้ผ่านแอปเป๋าตังค์ มีปั๊มร่วมแล้วกว่าพันแห่ง
วันอาทิตย์ที่ 8 พฤษภาคม 2565
เริ่มวันนี้! มาตรการรัฐ “ช่วยค่าน้ํามันวินมอเตอร์ไซค์ 250/ด” ใช้ผ่านแอปเป๋าตังค์ มีปั๊มร่วมแล้วกว่าพันแห่ง
เริ่มวันนี้! มาตรการรัฐ “ช่วยค่าน้ํามันวินมอเตอร์ไซค์ 250/ด” ใช้ผ่านแอปเป๋าตังค์ มีปั๊มร่วมแล้วกว่าพันแห่ง
วันที่ 8 พ.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลได้เห็นชอบ 13 มาตรการบรรเทาภาระค่าใช้จ่ายประชาชนในช่วงที่สถานการณ์ราคาพลังงานในตลาดโลกขยับตัวสูงขึ้น โดยมุ่งเน้นกลุ่มผู้มีรายได้น้อย ซึ่งหนึ่งในมาตรการที่เริ่มใช้สิทธิวันนี้คือ “โครงการบรรเทาผลกระทบราคาน้ํามันกลุ่มเบนซิน สําหรับผู้ขับขี่รถจักรยานยนต์สาธารณะ” เป็นการให้ส่วนลดราคาน้ํามันแก่ผู้ขับขี่รถจักรยานยนต์รับจ้างที่มีใบอนุญาตขับรถจักรยานยนต์สาธารณะจากกรมการขนส่งทางบก จํานวน 106,655 ราย โดยได้รับสิทธิช่วยเหลือค่าน้ํามัน ไม่เกิน 50 บาท/คน/วัน และไม่เกิน 250 บาท/คน/เดือน รวม 3 เดือน ตั้งแต่เดือน พ.ค. – ก.ค. 2565 เพื่อจะได้ไม่ปรับขึ้นค่าโดยสารกระทบประชาชน
นางสาวรัชดา กล่าวต่อถึงวิธีการรับสิทธิว่า ผู้ขับขี่รถมอเตอร์ไซค์รับจ้างที่เข้าเกณฑ์ สามารถกดยืนยันสิทธิที่แอปพลิเคชัน “เป๋าตัง” แบนเนอร์ “สิทธิวินเซฟ” และสถานีบริการน้ํามันที่เข้าร่วมโครงการสามารถกดยืนยันสิทธิ ที่แอปพลิเคชัน “ถุงเงิน” และเริ่มใช้สิทธิ ได้ตั้งแต่วันนี้ (8 พ.ค.) ณ สถานีบริการน้ํามันที่เข้าร่วมโครงการ ส่วนการใช้งานจะมีความคล้ายกับโครงการคนละครึ่งที่จะต้องเติมเงินเข้าไปในบัญชีก่อน ถึงจะสามารถใช้งานได้ โดยขณะนี้มีสถานีบริการน้ํามันสมัครเข้าร่วมโครงการแล้วกว่า 1,000 แห่ง และสถานีบริการสามารถสมัครเข้าร่วมโครงการได้อย่างต่อเนื่อง โดยกรอกแบบแจ้งความประสงค์ เข้าร่วมโครงการ (สําหรับสถานีบริการ) ได้ที่ www.doeb.go.th หรือสอบถามรายละเอียดเพิ่มเติม ได้ที่ Call Center โครงการฯ โทร 0 2794 4308 – 9 (ในวันและเวลาราชการ)
“ขอเชิญชวนกลุ่มผู้ขับขี่มอเตอร์ไซค์สาธารณะทั่วประเทศที่เข้าเกณฑ์รับสิทธิเข้าร่วมโครงการดังกล่าว เพื่อลดภาระค่าใช้จ่ายด้านน้ํามัน รวมทั้งขอความร่วมมือไม่ขึ้นค่าโดยสารเพื่อลดภาระพี่น้องประชาชนที่ใช้บริการ” นางสาวรัชดา กล่าว
รัฐบาลไทย-ข่าวทำเนียบรัฐบาล-นายกฯ รับทราบรายงานจากกระทรวงอุตสาหกรรม ยืนยันก๊าซและถังออกซิเจนมีเพียงพอ ทั้งทางการแพทย์และอุตสาหกรรม แนะประชาชนระมัดระวังการใช้ที่บ้าน
วันพฤหัสบดีที่ 29 กรกฎาคม 2564
นายกฯ รับทราบรายงานจากกระทรวงอุตสาหกรรม ยืนยันก๊าซและถังออกซิเจนมีเพียงพอ ทั้งทางการแพทย์และอุตสาหกรรม แนะประชาชนระมัดระวังการใช้ที่บ้าน
นายกฯ รับทราบรายงานจากกระทรวงอุตสาหกรรม ยืนยันก๊าซและถังออกซิเจนมีเพียงพอ ทั้งทางการแพทย์และอุตสาหกรรม แนะประชาชนระมัดระวังการใช้ที่บ้าน
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์และรับทราบถึงข้อกังวลของประชาชนถึงความเพียงพอของการผลิตก๊าซออกซิเจนทางการแพทย์ จึงได้สั่งการให้มีการตรวจสอบและประเมินภาพรวมความต้องการ (Demand) และกําลังการผลิต (Supply) ซึ่งรัฐมนตรีว่าการกระทรวงอุตสาหกรรมได้ให้กรมโรงงานอุตสาหกรรมให้เชิญผู้ประกอบการรายใหญ่ของประเทศหารือด้านกําลังการผลิต เมื่อวันที่ 19 ก.ค. และกรมสนับสนุนบริการสุขภาพได้จัดประชุมประเมินความต้องการตั้งแต่ 22 ก.ค. ที่ผ่านมา โดยกลุ่มผู้ผลิตก๊าซออกซิเจนเอกชนทั้ง 4 กลุ่ม ได้แก่กลุ่มก๊าซอุตสาหกรรมจากสภาอุตสาหกรรมแห่งประเทศไทย สมาคมก๊าซอุตสาหกรรมสยาม โรงงานผู้บรรจุก๊าซ และผู้ผลิตภาชนะบรรจุก๊าซ ยืนยันว่าศักยภาพการผลิตของโรงงาน ยังสามารถรองรับความต้องการของประชาชนได้อย่างแน่นอน
ทั้งนี้ กระทรวงอุตสาหกรรมยังรายงานภาพรวมกําลังการผลิตทั้งประเทศอยู่ที่ 1,860 ตันต่อวัน จาก 15 โรงงานในพื้นที่จังหวัดพระนครศรีอยุธยา สระบุรี ชลบุรี ระยอง สงขลา ลําพูน และเชียงใหม่ และปลายเดือนสิงหาคมนี้จะมีเพิ่มอีก 1 แห่งที่จังหวัดระยอง โดยจะมีกําลังการผลิตเพิ่มขึ้นอีก 150 ตันต่อวัน หากกรณีฉุกเฉินยังสามารถเพิ่มกําลังการผลิตออกซิเจนได้ถึง 2,200 ตันต่อวัน ขณะที่ปริมาณการใช้ก๊าซออกซิเจนทั้งทางการแพทย์และอุตสาหกรรมปัจจุบันอยู่ที่ประมาณ 1,260 ตันต่อวัน แบ่งเป็นปริมาณความต้องการออกซิเจนทางการแพทย์ ประมาณ 400-600 ตัน/วัน และความต้องการก๊าซออกซิเจนในภาคอุตสาหกรรม ประมาณ 660 ตัน/วัน
โฆษกรัฐบาลยังได้กล่าวด้วยความห่วงใยถึงกรณีประชาชนบางส่วนที่จัดหาและเก็บท่อก๊าซออกซิเจนไว้ใช้ที่บ้านว่า ขอให้จัดเก็บอย่างระมัดระวัง เนื่องจากท่อก๊าซออกซิเจนเป็นท่อที่มีความดันสูง หากจัดเก็บหรือใช้งานอย่างผิดวิธีอาจทําให้เกิดอุบัติเหตุขึ้นได้ ทั้งนี้ กระทรวงสาธารณสุขยังให้คําแนะนําไว้ อาทิ ขณะเคลื่อนย้ายท่อก๊าซออกซิเจนต้องทําด้วยความระมัดระวัง คือไม่ให้กระเทือน กระแทก หรือโยนท่อ ห้ามใช้สารหล่อลื่น น้ํามันหรือสารติดไฟกับอุปกรณ์ที่ใช้งานกับออกซิเจนเป็นอันขาด การติดตั้งชุดอุปกรณ์ต่างๆ เข้ากับท่อบรรจุก๊าซออกซิเจน ต้องขันยึดให้แน่น และสถานที่จัดเก็บต้องเป็นที่แห้ง มีการถ่ายเทของอากาศได้ดีและมีอุณหภูมิสูงสุดไม่เกิน 50 องศาเซลเซียส และห้ามเก็บท่อบรรจุก๊าซออกซิเจนไว้รวมกับวัสดุ หรือก๊าซอื่นๆ ที่ติดไฟได้ง่าย เป็นต้น
....................................
รัฐบาลไทย-ข่าวทำเนียบรัฐบาล-ครม. ไฟเขียว เพิ่มราคากลางรับซื้อน้ำนมดิบ เป็น 20.50 บาท/กก. ช่วยเกษตรกรโคนมที่มีต้นทุนการผลิตเพิ่มขึ้น
วันอาทิตย์ที่ 28 สิงหาคม 2565
ครม. ไฟเขียว เพิ่มราคากลางรับซื้อน้ํานมดิบ เป็น 20.50 บาท/กก. ช่วยเกษตรกรโคนมที่มีต้นทุนการผลิตเพิ่มขึ้น
....
ที่ประชุม ครม. (23 ส.ค. 65) เห็นชอบปรับเพิ่มราคากลางรับซื้อน้ํานมดิบ หน้าโรงงานแปรรูปผลิตภัณฑ์นม กิโลกรัมละ 1.50 บาท จากเดิม 19 บาทต่อกิโลกรัม เป็น 20.50 บาทต่อกิโลกรัม เพื่อช่วยเหลือเกษตรกรโคนมที่ได้รับผลกระทบจากราคาต้นทุนวัตถุดิบ อาหารสัตว์ และค่าขนส่งน้ํานมดิบที่ปรับตัวสูงขึ้นอย่างต่อเนื่อง
.
โดยให้มีผลนับตั้งแต่วันที่กระทรวงพาณิชย์อนุญาต ให้ผู้ประกอบการนมพาณิชย์ปรับราคาจําหน่ายผลิตภัณฑ์นมในตลาดได้ และให้กระทรวงพาณิชย์พิจารณาการปรับขึ้นราคาผลิตภัณฑ์นมให้เหมาะสมสอดคล้องกับต้นทุนการผลิตที่เพิ่มสูงขึ้นของผู้ประกอบการ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งคุมเข้มท่าเรือเกาะสมุย
วันศุกร์ที่ 7 มกราคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งคุมเข้มท่าเรือเกาะสมุย
กําชับมาตรการความปลอดภัยและการป้องกัน COVID-19 สร้างความมั่นใจนักท่องเที่ยว
วันพฤหัสบดีที่ 6 มกราคม 2565 นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ จ.สุราษฎร์ธานี โดยมีนายศักดาพร รัตนสุภา รองผู้ว่าราชการจังหวัดสุราษฎร์ธานี นายธีระพงศ์ ช่วยชู นายอําเภอเกาะสมุย พ.ต.อ.กิตติพงศ์ ทองทิพย์ รอง ผบก.ภ.จว.สุราษฎร์ธานี พร้อมด้วยหัวหน้าส่วนราชการในพื้นที่ร่วมให้การต้อนรับ ในการตรวจติดตามความพร้อมการปฏิบัติงานของเจ้าหน้าที่ และความพร้อมของท่าเรือเพื่อดูแลนักท่องเที่ยว ดังนี้
​         • รับฟังการบรรยายสรุปภารกิจของสํานักงานเจ้าท่าภูมิภาคสาขาสมุย ในการดูแลนักท่องเที่ยว และมาตรการป้องกัน COVID-19 ณ สํานักงานเจ้าท่าภูมิภาคสาขาเกาะสมุย
​         • จากนั้นเดินทางไปยังท่าเรือซีทรานเฟอร์รี่และท่าเรือราชาเฟอร์รี่ อ.ดอนสัก ซึ่งเป็นท่าเรือให้บริการเรือเฟอร์รี่ข้ามฟากไปยังเกาะสมุยและเกาะพะงัน เพื่อตรวจการปฏิบัติงานของเจ้าหน้าที่ในการดูแลความปลอดภัยและระบบคัดกรองควบคุมการแพร่ระบาด COVID-19 ซึ่งท่าเรือซีทรานเฟอร์รี่ สามารถบรรทุกรถยนต์ได้สูงสุด 90 คัน และจุผู้โดยสารได้ 600 คนต่อเที่ยว มีผู้ใช้บริการเฉลี่ย 1,500 คน/วัน ส่วนท่าเรือราชาเฟอร์รี่บรรทุกได้สูงสุด 80 คัน จุผู้โดยสารได้ 400 คนต่อเที่ยว มีผู้ใช้บริการเฉลี่ย 1,000 คน/วัน
​         จากการตรวจติดตามพบว่าทั้ง 2 ท่าเรือมีมาตรการด้านความปลอดภัยและระบบการคัดกรองที่มีประสิทธิภาพ แต่อย่างไรก็ตามเพื่อความไม่ประมาทท่านรัฐมนตรีช่วยฯ ได้สั่งกําชับให้สํานักงานเจ้าท่าภูมิภาคฯ ตรวจสอบความปลอดภัยของเรือ ท่าเทียบเรืออย่างต่อเนื่อง พร้อมจัดเจ้าหน้าที่ประจําท่าเรือตลอดเวลา รวมทั้งให้เข้มงวดมาตรการป้องกันการแพร่ระบาดของโรค COVID-19 อย่างเคร่งครัด
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ ปรับเวลาปิดให้บริการรถไฟฟ้า เป็น 22.00 น. ตั้งแต่วันที่ 1 ตุลาคม 2564
วันพุธที่ 29 กันยายน 2564
รถไฟฟ้าแอร์พอร์ต เรล ลิงก์ ปรับเวลาปิดให้บริการรถไฟฟ้า เป็น 22.00 น. ตั้งแต่วันที่ 1 ตุลาคม 2564
ให้สอดคล้องกับมติคลายล็อกดาวน์
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม เปิดเผยว่าตามมติที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 (ศบค.) ครั้งที่ 15/2564 เมื่อวันที่ 27 กันยายน 2564 ที่ผ่านมามีมติคลายล็อกดาวน์ ซึ่งกําหนดห้ามประชาชนออกนอกเคหสถานในเวลากลางคืนจากเดิมกําหนดไว้ 21.00 - 04.00 น. ปรับไปเป็น เวลา 22.00 - 04.00 น. ตามมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 นั้น
ดังนั้นเพื่อให้สอดคล้องกับมติข้างต้น บริษัทจึงเปลี่ยนแปลงเวลาให้บริการรถไฟฟ้าแอร์พอร์ต เรล ลิงก์ เป็นเวลา 05.30 - 22.00 น. ตั้งแต่วันที่ 1 ตุลาคม 2564 เป็นต้นไป โดยรถไฟขบวนสุดท้ายจะออกจากสถานีต้นทางคือ สถานีพญาไท และสถานีสุวรรณภูมิ เวลา 21.30 น. และจะถึงสถานีปลายทางเวลา 22.00 น.
ทั้งนี้ตามที่บริษัท ครอบครัวขนส่ง (2002) จํากัด ผู้ให้บริการเรือโดยสารในคลองแสนแสบได้ออกประกาศหยุดให้บริการในวันที่ 29 กันยายน 2564 เนื่องจากนําพนักงานทั้งหมดเข้ารับวัคซีน เข็มที่ 3 ที่สถานีกลางบางซื่อ และจะกลับมาเปิดให้บริการอีกครั้งในวันที่ 30 กันยายน 2564 นั้น บริษัทฯขอแจ้งประชาสัมพันธ์สําหรับผู้โดยสารรถไฟฟ้าแอร์พอร์ต เรล ลิงก์ ที่ใช้บริการเชื่อมต่อเรือโดยสารคลองแสนแสบโปรดวางแผนการเดินทางของท่านเพื่อหลีกเลี่ยงความไม่สะดวกในช่วงดังกล่าว
ส่วนงานบริการลูกค้าสัมพันธ์ Call Center 1690 ตลอด 24 ชั่วโมง หรือ www.srtet.co.th , www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ขอข้าราชการเร่งสปีดงาน ยึดประโยชน์ประชาชนเป็นหลัก
วันศุกร์ที่ 11 กุมภาพันธ์ 2565
รัฐมนตรีว่าการกระทรวงยุติธรรม ขอข้าราชการเร่งสปีดงาน ยึดประโยชน์ประชาชนเป็นหลัก
รัฐมนตรีว่าการกระทรวงยุติธรรม ขอข้าราชการเร่งสปีดงาน ยึดประโยชน์ประชาชนเป็นหลัก เผยช่วงปิดสมัยประชุมสภาเตรียมลงพื้นที่ทั่วไทย ช่วยเยียว-ไกล่เกลี่ยคนเดือดร้อน แนะตั้งรองอธิบดีดีเอสคนใหม่ต้องดูจากผลงาน-ความสามารถด้านยาเสพติด ใครมีดีก็เร่งโชว์ให้เห็น
เมื่อเวลา 09.00 น. ที่กระทรวงยุติธรรม มีการประชุมผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรมอธิบดีกรมต่างๆและผู้บริหารกระทรวงร่วมการประชุม
นายสมศักดิ์ กล่าวว่า ในขณะนี้รัฐบาลเหลือวาระอีกประมาณ 1 ปีเศษ จากนี้ในช่วงเวลาที่เหลือเราจะต้องเร่งทํางานอย่างเต็มที่ เอาความยุติธรรมใส่ถึงมือประชาชน ตนเป็นนักการเมืองต้องอยู่ข้างประชาชน และพวกเราทุกคนเป็นข้าราชการ ต้องทํางานโดยยึดประโยชน์ของประเทศชาติและประชาชนเป็นที่ตั้ง จากนี้เราจะเร่งสปีดดูแลประชาชน โดยตนจะลงพื้นที่ต่างๆให้มากและหนักขึ้น เพื่อช่วยเหลือเรื่องการเยียวยาผู้เดือดร้อน การไกล่เกลี่ยหนี้สิน รวมทั้งการให้ความรู้เกี่ยวกับกฎหมายต่างๆของกระทรวงยุติธรรม ซึ่งตนจะพยายามลงไปด้วยตัวเองให้เกือบครบทุกพื้นที่ให้ได้ เพราะในช่วงวันที่ 1 มี.ค. ถึง วันที่ 22 พ.ค. จะเป็นช่วงการปิดสมัยประชุมสภา
นายสมศักดิ์ กล่าวอีกว่า ส่วนการพิจารณาตําแหน่งต่างๆ ตนอยากให้เราดูที่ผลงานเป็นหลัก ขณะนี้ตําแหน่งรองอธิบดีกรมสอบสวนคดีพิเศษ (ดีเอสไอ)ที่ว่างลง 1 ตําแหน่ง ตรงนี้ตนอยากให้พิจารณาผู้ที่เหมาะสมเข้ารับตําแหน่ง โดยดูในเรื่องของการทํางานและผลงานเป็นหลัก เช่น การทํางานเชิงรุก การยึดทรัพย์ตัดวงจรยาเสพติด วันนี้เรามีงานที่ต้องช่วยแก้ไขปัญหาต่างๆให้ประเทศ หากเราได้คนดีมีฝีมือก็จะทําให้ประเทศสดใส ดังนั้นเราต้องตั้งตามผลงานและความสามารถ จะไปตั้งตามใจใครไม่ได้ ตนอยากให้เป็นแบบนั้น และหากใครคิดว่ามีดีก็ต้องแสดงผลงานให้เต็มที่เพื่อให้ได้รับการพิจารณา
รัฐบาลไทย-ข่าวทำเนียบรัฐบาล-**ข่าวจริง** กพท. ปลดล็อกให้ขายตั๋วโดยสารได้ตามความจุของเครื่องบิน มีผล 16 ตุลาคม 2564
วันจันทร์ที่ 18 ตุลาคม 2564
**ข่าวจริง** กพท. ปลดล็อกให้ขายตั๋วโดยสารได้ตามความจุของเครื่องบิน มีผล 16 ตุลาคม 2564
ตามที่มีการนําเสนอข่าวสารประเด็นเรื่อง กพท. ปลดล็อกให้ขายตั๋วโดยสารได้ตามความจุของเครื่องบิน มีผล 16 ต.ค. 64 เป็นข้อมูลจริง
ตามที่มีการนําเสนอข่าวสารประเด็นเรื่อง กพท. ปลดล็อกให้ขายตั๋วโดยสารได้ตามความจุของเครื่องบิน มีผล 16 ต.ค. 64 ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยสํานักงานการบินพลเรือนแห่งประเทศไทย กระทรวงคมนาคม พบว่าประเด็นดังกล่าวนั้น เป็นข้อมูลจริง
สํานักงานการบินพลเรือนแห่งประเทศไทย (กพท.) หรือ (CAAT) กระทรวงคมนาคม ออกประกาศแนวปฏิบัติสําหรับสายการบินและสนามบินภายในประเทศ มีผลตั้งแต่วันที่ 16 ตุลาคม พ.ศ. 2564 เป็นต้นไป ให้สายการบินขนส่งผู้โดยสารได้ตามความจุของเครื่องบิน แต่ยังงดทําการบินในระหว่างช่วงเวลาเคอร์ฟิวที่กําหนดไว้ตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 35)
เพื่อให้สอดคล้องตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 35) ประกาศ ณ วันที่ 15 ตุลาคม พ.ศ. 2564 ที่กําหนดห้ามบุคคลใดในเขตพื้นที่ควบคุมสูงสุดและเข้มงวดออกนอกเคหสถานระหว่างเวลา 23.00 น. ถึง 03.00 น. ของวันรุ่งขึ้น และการขนส่งสาธารณะสามารถรับขนได้เต็มความจุของยานพาหนะ CAAT จึงออกประกาศสํานักงานการบินพลเรือนแห่งประเทศไทย เรื่อง แนวปฏิบัติสําหรับผู้ดําเนินการสนามบินและผู้ดําเนินการเดินอากาศในเส้นทางการบินภายในประเทศ ในระหว่างสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) (ฉบับที่ 7) กําหนดแนวปฏิบัติที่สําคัญดังนี้
1. ให้สายการบินจํากัดการปฏิบัติการบินในระหว่างช่วงเวลา ที่กําหนดไว้ตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 ฉบับล่าสุด เพื่อลดผลกระทบที่อาจเกิดขึ้นกับผู้โดยสารในการเดินทางระหว่างสนามบินและที่พัก และสอดคล้องกับการบริการขนส่งสาธารณะประเภทอื่นที่ดําเนินตามข้อกําหนดและข้อปฏิบัติเดียวกัน
2. ให้สามารถมีจํานวนผู้โดยสารได้ตามความจุของอากาศยานที่ใช้ในการทําการบินเที่ยวบินนั้น ๆ และให้สายการบินพิจารณาการจัดที่นั่งในห้องโดยสารอย่างเหมาะสม และเป็นไปตามมาตรการที่กระทรวงสาธารณสุขกําหนด เพื่อการป้องกันและควบคุมโรค
โดยให้มีผลตั้งแต่วันที่ 16 ตุลาคม พ.ศ. 2564 เป็นต้นไป จนกว่าสถานการณ์ดังกล่าวจะสิ้นสุดไป หรือมีประกาศอื่นใดเพิ่มเติม ประกาศ ณ วันที่ 15 ตุลาคม พ.ศ. 2564 และเพื่อให้ประชาชนได้รับข้อมูลข่าวสารจากสํานักงานการบินพลเรือนแห่งประเทศไทย สามารถติดตามได้ที่เว็บไซต์ www.caat.or.th/th หรือโทร. 02-568-8800
หน่วยงานที่ตรวจสอบ : สํานักงานการบินพลเรือนแห่งประเทศไทย กระทรวงคมนาคม
รัฐบาลไทย-ข่าวทำเนียบรัฐบาล-ดีอีเอส ร่วมเสวนาหัวข้อ “รู้เท่าทันระเบียบการค้าโลกหลังโควิด – 19” ในงาน
วันพุธที่ 30 มิถุนายน 2564
ดีอีเอส ร่วมเสวนาหัวข้อ “รู้เท่าทันระเบียบการค้าโลกหลังโควิด – 19” ในงาน
ดีอีเอส ร่วมเสวนาหัวข้อ “รู้เท่าทันระเบียบการค้าโลกหลังโควิด – 19” ในงาน "เปิดประตูอาเซียน-แคนาดา โอกาสการค้าการลงทุนและความร่วมมือ”
เมื่อวันที่ 29 มิถุนายน 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ร่วมเป็นวิทยากรในการสัมมนา Webinar Series เรื่อง "เปิดประตูอาเซียน-แคนาดา โอกาสการค้าการลงทุนและความร่วมมือ” ครั้งที่ 2 ผ่านระบบ Video Conference โดยได้ร่วมเสวนา หัวข้อ “รู้เท่าทันระเบียบการค้าโลกหลังโควิด – 19” ร่วมกับผู้แทนจากหน่วยงานภาครัฐ ภาคเอกชน ภาควิชาการ เพื่อแลกเปลี่ยนแนวคิดและมุมมองในการส่งเสริมความร่วมมือและการแสวงหาโอกาสด้านการค้าดิจิทัลและพาณิชย์อิเล็กทรอนิกส์ระหว่างอาเซียนและแคนาดา การเตรียมความพร้อมภายหลังสถานการณ์การแพร่ระบาดของโควิด - ๑๙ และการวางบทบาทและทิศทางของอาเซียนและไทย ซึ่งผลการสัมมนาดังกล่าว จะนําไปใช้ประโยชน์สําหรับการเจรจาจัดทําความตกลงการค้าเสรียุคใหม่บนพื้นฐานของผลประโยชน์ร่วมกันทั้งสองฝ่ายต่อไป
โอกาสนี้ นางปิยนุช วุฒิสอน ผู้ตรวจราชการกระทรวงฯ ได้นําเสนอนโยบายด้านดิจิทัลและกฎระเบียบที่เกี่ยวข้อง ที่มีส่วนขับเคลื่อนเศรษฐกิจดิจิทัลและพาณิชย์อิเล็กทรอนิกส์ ผลกระทบต่อรูปแบบการค้าโลกจากวิกฤติโควิด – ๑๙ และประเด็นท้าทายสําคัญในการรับมือกับการแพร่ระบาด รวมถึงแลกเปลี่ยนมุมมองต่อแนวโน้มและหัวข้อกรอบ การเจรจาการค้าดิจิทัลที่โลกให้ความสนใจภายหลังสถานการณ์การแพร่ระบาดของโควิด - ๑๙ ตลอดจนความพร้อมของไทยในการเจรจาจัดทําความตกลงการค้าเสรีด้านพาณิชย์อิเล็กทรอนิกส์
********************
รัฐบาลไทย-ข่าวทำเนียบรัฐบาล-การแสดง "บันทึกเพลงสยาม ต่อยอดยืดลมหายใจและทางรอด"
วันจันทร์ที่ 11 ตุลาคม 2564
การแสดง "บันทึกเพลงสยาม ต่อยอดยืดลมหายใจและทางรอด"
การแสดง "บันทึกเพลงสยาม ต่อยอดยืดลมหายใจและทางรอด"
8 ตุลาคม 2564 :ศ.(พิเศษ) ดร.เอนก เหล่า ธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวง และคณะผู้บริหาร อว. เข้าชมการบันทึกเสียงและภาพการแสดง "บันทึกเพลงสยาม ต่อยอดยืดลมหายใจและทางรอด"โดยวงไทยซิมโฟนีออเคสตร้า (Thai Symphony Orchestra) ภายใต้โครงการขยายผลต่อยอดนวัตกรรมเพลงพื้นบ้านเพื่อเผยแพร่เป็นมรดกของชาติ โดยได้รับเกียรติจาก อ.สุกรี เจริญสุขอดีตคณบดีและผู้ก่อตั้งวิทยาลัยดุริยางค์ศิลป์ มหาวิทยาลัยมหิดล ให้การต้อนรับ งานดังกล่าวจัดขึ้นที่ สตูดิโอ 28 กรุงเทพกรีฑา กรุงเทพมหานครฯ
ศ.(พิเศษ) ดร.เอนก กล่าวในตอนหนึ่งว่า"ศาสตร์ในแขนงต่างๆ มีการเชื่อมโยงกันอยู่ เห็นชัดว่าในแต่ละศาสตร์ที่เกิดขึ้นบนโลกใบนี้จะมีศิลปะเข้ามาเกี่ยวข้องเสมอ คนไทยเองควรหันมาสนใจและสืบสานศิลปะวัฒนธรรมเก่าแก่ของเราให้มากขึ้น และนํานวัตกรรมเข้ามาต่อยอดพัฒนาให้เทียบเท่าหรือดีกว่าชาวต่างชาติ จะก่อให้เกิดผลงานและการสร้างสรรค์สิ่งใหม่ ต้องหมั่นศึกษาเรียนรู้จะเกิดความเชี่ยวชาญจะตกผลึก และมองเป้าหมาย มุ่งพัฒนาจากพื้นฐานที่มีต่อยอดด้วยนวัตกรรม อีกทั้งศิลปะการดนตรีในปัจจุบัน ควรค่าแก่การรักษา สืบสานและเรียนรู้ต่อไป เพราะคือมรดกของชาวไทย รวมถึงต้องเรียนรู้เพื่อนบ้านควบคู่กันไป นํามาปรับใช้และพัฒนาให้คงอยู่สืบไป"
อ.สุกรี เจริญสุข กล่าวเพิ่มเติมว่า"การนําเพลงพื้นบ้านซึ่งเป็นรากฐานของสังคมไทยมาเรียบเรียงและถ่ายทอดออกมาใหม่ คือการพัฒนาและนําเสนอสิ่งใหม่ให้เป็นพื้นฐานสังคม แล้วนําไปแสดงกับวงไทยซิมโฟนีออเคสตร้า เป็นการสร้างมาตรฐานโดยการนําเพลงเก่ามาเสนอสู่สังคมใหม่ การเชิญศิลปินพื้นบ้านมาบันทึกเสียง รวมถึงผสมผสานเครื่องดนตรีพื้นบ้านกับเสียงของวงไทยซิมโฟนีออเคสตร้า เพื่อยกระดับเพลงพื้นบ้านของไทย เราควรส่งต่อศิลปะที่เรามี ณ ตอนนี้ สู่เพื่อนบ้านของไทย เพื่อช่วยศึกษา ค้นคว้า ปกป้อง รวมถึงช่วยกันดูแลรักษา จะเกิดการซึบซับและปลูกฝังให้เห็นคุณค่าของดนตรี นี่คือทางรอดของดนตรีและศิลปวัฒนธรรมไทยในยุคนี้"
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมโทรผ่านไลน์ ทำให้เกิดเนื้องอกในสมอง
วันพุธที่ 8 กันยายน 2564
โฆษกดีอีเอสเตือนอย่าหลงเชื่อข่าวปลอมโทรผ่านไลน์ ทําให้เกิดเนื้องอกในสมอง
โฆษกดีอีเอสเตือนอย่าหลงเชื่อข่าวปลอมโทรผ่านไลน์ ทําให้เกิดเนื้องอกในสมอง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ในสื่อต่างๆเกี่ยวกับประเด็นเรื่องโทรผ่านไลน์ได้รับคลื่นแม่เหล็กไฟฟ้ามากกว่าปกติทําให้เกิดเนื้องอกในสมองทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยสถาบันประสาทวิทยากรมการแพทย์กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีการแชร์ข้อความว่าอันตรายจากการโทรผ่านทางไลน์มาจากเวลาWiFiและDataทํางานรับส่งข้อมูลค่าRFจะขึ้นไปสูงมากจะได้รับคลื่นแม่เหล็กไฟฟ้ามากกว่าโทรศัพท์ปกติถึง9เท่าจากปกติคลื่นแม่เหล็กไฟฟ้าจะถูกส่งออกมา10,000ไมโครวัตต์แต่ถ้าโทรผ่านไลน์คลื่นจะถูกส่งออกมาสูงถึง90,000ไมโครวัตต์ทําให้เกิดเนื้องอกในสมองได้ทางสถาบันประสาทวิทยาได้ชี้แจงว่าเรื่องดังกล่าวไม่เป็นความจริงเนื่องจากคลื่นโทรศัพท์มีอยู่ในสิ่งแวดล้อมของโลกทุกที่อยู่แล้วแม้ในบริเวณใกล้เสารับส่งสัญญาณก็ไม่แตกต่างจากบริเวณที่อยู่ห่างออกไปหรือแม้แต่ผู้ที่ใช้โทรศัพท์เคลื่อนที่ที่พกติดตัวไปในทุกที่ทุกเวลาซึ่งยังไม่มีการศึกษายืนยันถึงผลของสัญญาณดังกล่าวว่าทําให้เกิดเนื้องอกในสมอง
โดยการใช้โทรศัพท์ให้เหมาะสมไม่มากหรือนานจนเกินไปก็จะช่วยลดอาการร้อนจากการสัมผัสโดยตรงได้หรืออาจจะเลือกใช้small talkหรือหูฟังก็สามารถช่วยได้หรือบางท่านที่ถือโทรศัพท์ในท่าเดิมนานๆก็สามารถทําให้เกิดอาการชาเนื่องจากการขยับส่วนของร่างกายลดลงหรือจากท่าทางในการถือโทรศัพท์ที่อยู่ในท่าเดิมนานจนเกินไปได้
ดังนั้นขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากสถาบันประสาทวิทยากรมการแพทย์กระทรวงสาธารณสุขสามารถติดตามได้ที่เว็บไซต์www.pni.go.thหรือโทร. 02 3069899 นอกจากนี้ประชาชนสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
**********
รัฐบาลไทย-ข่าวทำเนียบรัฐบาล-ประธานอนุกรรมการขับเคลื่อนแก้ไขปัญหาสลากเกินราคาฯ เดินหน้าแก้ไขสัญญาตัวแทนจำหน่าย เพิ่มโทษทางแพ่งและอาญา พร้อมยืนยัน ปัญหาสลากเกินราคาลดความรุนแรงใน 2 เดือน
วันศุกร์ที่ 18 มีนาคม 2565
ประธานอนุกรรมการขับเคลื่อนแก้ไขปัญหาสลากเกินราคาฯ เดินหน้าแก้ไขสัญญาตัวแทนจําหน่าย เพิ่มโทษทางแพ่งและอาญา พร้อมยืนยัน ปัญหาสลากเกินราคาลดความรุนแรงใน 2 เดือน
จากข้อสั่งการของนายกรัฐมนตรี ที่มีความห่วงใยปัญหาดังกล่าว และกําชับให้คณะทํางานเร่งดําเนินการแก้ไขปัญหาให้ตรงจุด เพื่อช่วยบรรเทาความเดือดร้อนของประชาชน
วันที่ 18 มีนาคม 2565 ที่ห้องประชุม สํานักงาน ก.พ.(เดิม) นายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี ประธานอนุกรรมการขับเคลื่อนการแก้ไขปัญหาการเสนอขายหรือขายสลากกินแบ่งรัฐบาลในราคาเกินกว่าที่กําหนดในสลากกินแบ่งรัฐบาล กล่าวต่อผู้สื่อข่าวว่า จากข้อสั่งการของนายกรัฐมนตรี ที่มีความห่วงใยปัญหาดังกล่าว และกําชับให้คณะทํางานเร่งดําเนินการแก้ไขปัญหาให้ตรงจุด เพื่อช่วยบรรเทาความเดือดร้อนของประชาชน และในวันนี้ คณะทํางานได้ข้อสรุปเบื้องต้นว่าควรปรับปรุงแก้ไขสัญญาการรับสลากไปจําหน่ายของตัวแทนจําหน่ายทุกประเภท ให้มีสภาพบังคับทางแพ่งด้วยการกําหนดเบี้ยปรับสําหรับตัวแทนที่ไม่ปฏิบัติตามสัญญา และวางแนวทางในการพิจารณาโทษทางอาญารวมถึงกฎหมายอื่นๆ ที่เกี่ยวข้องเพิ่ม ในกรณีผู้กระทําผิดซ้ําหรือกรณีนําสลากไปรวมชุด หรือพฤติกรรมนายทุนกว้านซื้อสลากแล้วจําหน่ายในราคาสูง
นายเสกสกลฯ กล่าวต่อไปอีกว่า ปัญหาอย่างหนึ่งสลากเป็นสินค้าที่เปลี่ยนมือได้ ใครต้องการขายสลาก ก็สามารถไปซื้อมาขายต่อได้ ทําให้มีผู้ขายสลากหน้าใหม่เกิดขึ้นตลอดเวลา ดังนั้น นอกจากมาตรการและแนวทางต่างๆ ของสํานักงานสลากกินแบ่งรัฐบาล ที่เร่งดําเนินการทั้งในระยะสั้น ได้แก่ โครงการสลาก 80 โครงการลงทะเบียนผู้ซื้อ-จองล่วงหน้าฯ ตลอดจนโครงการจําหน่ายสลากผ่านแพลตฟอร์มออนไลน์ของสํานักงานสลากฯ และแผนในระยะยาว คือการออกผลิตภัณฑ์ใหม่แล้ว คณะอนุกรรมการ เห็นว่า การออกใบอนุญาตให้กับผู้จําหน่ายสลาก และมีการตรวจสอบอย่างสม่ําเสมอ น่าจะเป็นอีกแนวทางที่นํามาประกอบการแก้ปัญหาได้ อย่างไรก็ตาม แนวทางต่างๆ เหล่านี้ ยังต้องนําเสนอคณะกรรมการชุดใหญ่ที่มีรัฐมนตรีประจําสํานักนายกรัฐมนตรี (นายอนุชา นาคาศัย) เป็นประธาน ซึ่งมีกําหนดการประชุมในปลายเดือนนี้ เพื่อพิจารณาอีกครั้งหนึ่ง
สําหรับการลงพื้นที่ตรวจสอบที่ทําการไปรษณีย์ทั่วประเทศ โดยชุดเฉพาะกิจ นําโดย พล.ต.ท.ประจวบ วงศ์สุข ผู้ช่วย ผบ.ตร หัวหน้าชุดนั้น เบื้องต้น ยังไม่พบการกระทําที่ผิดปกติ แต่ยังคงมีเรื่องของการมอบอํานาจ ซึ่งตนเห็นว่าควรเป็นเรื่องปรับปรุงหลักเกณฑ์ให้มีความรัดกุมมากยิ่งขึ้น ทั้งนี้ สํานักงานสลากฯ จะมีหนังสือถึงกรรมการผู้จัดการบริษัท ไปรษณีย์ไทย จํากัด ขอให้กําชับการปฏิบัติหน้าที่ในการเบิกจ่ายสลากฯ ของที่ทําการไปรษณีย์ทุกแห่ง ให้เป็นไปตามหลักเกณฑ์อย่างเคร่งครัด นอกจากนี้ ในส่วนของการลงพื้นที่ตรวจสอบแผงจําหน่ายสลากทั่วประเทศ ในช่วงที่ผ่านมา ก็ได้รับทราบข้อมูลการจําหน่ายสลากของผู้ขายเพื่อจะนํามาประกอบการดําเนินการแก้ไขปัญหาต่อไป
ผู้ช่วยรัฐมนตรีประจํานายกรัฐมนตรี กล่าวในตอนท้ายว่า อย่างไรก็ตาม ตนยังคงยืนยันจะสามารถสรุปสาเหตุ และแนวทางการแก้ไขปัญหาความรุนแรงของราคาสลากให้เกิดผลในทางปฏิบัติได้ภายในเดือน พฤษภาคม 2565 ตามกรอบระยะเวลาที่กําหนดไว้ 2 เดือน ที่ระบุไว้
รัฐบาลไทย-ข่าวทำเนียบรัฐบาล-ตำรวจเตรียมมอบของขวัญปีใหม่! สำหรับแก๊งค์ รถตุ๊กตุ๊ก ขโมยเหล็กรางรถไฟ
วันเสาร์ที่ 25 ธันวาคม 2564
ตํารวจเตรียมมอบของขวัญปีใหม่! สําหรับแก๊งค์ รถตุ๊กตุ๊ก ขโมยเหล็กรางรถไฟ
ขณะนี้การรถไฟแห่งประเทศไทย (รฟท.) กระทรวงคมนาคม ได้แจ้งความกับเจ้าหน้าที่ตํารวจไว้แล้วเพื่อเตรียมรวบตัวและดําเนินคดีกับแก๊งค์รถตุ๊กตุ๊ก ที่ขโมยเหล็กรางรถไฟ
กล้องวงจรปิดและคลิปวิดีโอบันทึกภาพเหตุการณ์คนร้ายขโมยเหล็กรางรถไฟ บริเวณข้างวัดบรมนิวาสราชวรวิหาร ขึ้นรถตุ๊ก ตุ๊ก เมื่อวันที่ 23 - 24 ธันวาคม 2564 ที่วัดมีกล้องวงจรปิดและเจ้าหน้าที่รถไฟก็คอยเฝ้าระวังอยู่แล้ว 24 ชั่วโมง (ถ่ายคลิปไว้เป็นหลักฐาน) ขณะนี้การรถไฟแห่งประเทศไทย (รฟท.) กระทรวงคมนาคม ได้แจ้งความกับเจ้าหน้าที่ตํารวจไว้แล้วเพื่อเตรียมรวบตัวและดําเนินคดีกับแก๊งค์รถตุ๊กตุ๊ก ที่ขโมยเหล็กรางรถไฟ เป็นของขวัญในช่วงส่งท้ายปีเก่าต้อนรับปีใหม่
ป.ล. ขอเตือน คนที่กําลังคิดที่จะขโมย ไม่ว่าจะเป็นสายเคเบิ้ล ของโครงการรถไฟฟ้าชานเมืองสายสีแดงหรือเหล็กรางรถไฟก็ดี รฟท. มีกล้องวงจรปิดและพนักงานเฝ้าระวังตลอด 24 ชั่วโมง ไม่เชื่อลองดู!!!
Youtube การรถไฟแห่งประเทศไทย OFFICIAL (red arrow right)https://youtu.be/s-qaTSttxEw
Facebook ทีมพีอาร์การรถไฟแห่งประเทศไทย (red arrow right) https://fb.watch/a5quq7iha3/
INSTAGRAM SRT OFFICIAL (red arrow right) https://www.instagram.com/tv/CX3TKP4BaB6/?utm_medium=copy_link
Twitter SRT OFFICIAL @PR_SRT (red arrow right)
https://twitter.com/pr_srt/status/1474340108471918594?s=21
รัฐบาลไทย-ข่าวทำเนียบรัฐบาล-บสย. ปลุกลงทุน EEC ลุยค้ำ SMEs ฟื้นเศรษฐกิจ
วันพฤหัสบดีที่ 28 ตุลาคม 2564
บสย. ปลุกลงทุน EEC ลุยค้ํา SMEs ฟื้นเศรษฐกิจ
บสย. เดินหน้าโครงการส่งเสริมการลงทุนและบริการทางการเงิน ปลุกลงทุนพื้นที่ EEC ฟื้นเศรษฐกิจ ลุยค้ําประกันสินเชื่อ ธุรกิจเพื่อสังคม  กลุ่ม SMEs รายย่อย กลุ่มนําเข้า-ส่งออก และ กลุ่ม S-curve
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. พร้อมเดินหน้าโครงการส่งเสริมการลงทุนและบริการธุรกรรมทางการเงินเพื่อพัฒนาเขตพัฒนาพิเศษภาคตะวันออก หรือ EEC หลังจากได้ลงนามบันทึกข้อตกลงความร่วมมือ การส่งเสริมการลงทุนและบริการทางการเงินเพื่อพัฒนาเขตพัฒนาพิเศษภาคตะวันออก ร่วมกับเขตพัฒนาพิเศษภาคตะวันออก ธนาคารออมสิน และ ธนาคารเพื่อการส่งออกและนําเข้าแห่งประเทศไทย โดย บสย.จะเข้าไปช่วยค้ําประกันสินเชื่อ ให้ผู้ประกอบการ SMEs กลุ่มต่างๆ กลุ่มนําเข้า ส่งออก และผู้ประกอบการรายย่อย ที่เข้าไปลงทุนในพื้นที่ EEC ผ่านโครงการค้ําประกันสินเชื่อร่วมกับสินเชื่อของธนาคารพันธมิตร เพื่อเสริมสร้างบรรยากาศการให้บริการธุรกรรมทางการเงินปลุกการลงทุนในพื้นที่ EEC ให้คึกคักมากขึ้น ได้แก่
1.โครงการค้ําประกันสินเชื่อ SMEs ดีแน่นอน วงเงินค้ําประกันสินเชื่อสูงสุด 100 ล้านบาทต่อราย ระยะเวลาค้ําประกันสูงสุด 10 ปี ยกเว้นค่าธรรมเนียมค้ําประกัน 2 ปีแรก
2.โครงการค้ําประกันสินเชื่อ SMEs นําเข้า-ส่งออก วงเงินค้ําประกันสินเชื่อสูงสุด 100 ล้านบาทต่อราย ยกเว้นค่าธรรมเนียมค้ําประกัน 3 ปีแรก ระยะเวลาค้ําประกันสูงสุด 10 ปี
3.โครงการค้ําประกันสินเชื่อ Micro วงเงินค้ําประกันสินเชื่อ ตั้งแต่ 10,000 - 500,000 บาทต่อราย ยกเว้นค่าธรรมเนียมค้ําประกัน 2 ปีแรก ระยะเวลาค้ําประกันสูงสุด 10 ปี
ภายใต้ความร่วมมือครั้งนี้ บสย. มุ่งเสริมสร้างความแข็งแกร่งทางการเงินให้กับผู้ประกอบการ SMEs กลุ่มต่างๆ ผ่านเครื่องมือค้ําประกันสินเชื่อ เพื่อเป็นทุนหมุนเวียน เสริมสภาพคล่อง เดินหน้าธุรกิจอย่างคล่องตัว ได้แก่
1.ผู้ประกอบการที่ดําเนินธุรกิจเพื่อสังคม ( Social Enterprise) นิติบุคคลที่ประกอบธุรกิจผลิตบริการ การพาณิชย์ ที่ขอสินเชื่อ GSB Smooth Biz for EEC จากธนาคารออมสิน
2.ผู้ประกอบการรายย่อย เช่น กลุ่มค้าขาย บริการ ผลิตสินค้าอุปโภคบริโภคเพื่อจําหน่าย ที่ขอสินเชื่อจากธนาคารออมสิน ในโครงการสินเชื่อประชาสุขใจ สําหรับพื้นที่ EEC
3.ผู้ประกอบการที่ขอสินเชื่อ EXIM EEC Plus จากธนาคารเพื่อการส่งออกและนําเข้าแห่งประเทศไทย เพื่อเป็นเงินทุนหมุนเวียน ปรับปรุงเครื่องจักร อุปกรณ์ก่อสร้างอาคารโรงงาน หรือมีการลงทุนใหม่เพื่อเสริมประสิทธิภาพ และอุตสาหกรรม เป้าหมายใหม่ หรือ S -Curve
ทั้งนี้ บสย. มีบริการศูนย์ที่ปรึกษาทางการเงิน SMEs หรือ บสย. F.A. Center เพื่อให้คําปรึกษาฟรีแก่ผู้ประกอบการ SMEs ที่เข้าไปลงทุนในพื้นที่ EEC ได้เสริมสร้างความรู้ทางการเงิน เตรียมพร้อมเพื่อการกู้เงิน และการบริหารธุรกิจ สร้างความมั่นใจในการลงทุนมากยิ่งขึ้น
สอบถามรายละเอียดเพิ่มเติม หรือนัดหมายขอรับคําปรึกษาฟรีจาก บสย. F.A. Center ที่ บสย.Call Center 02-890-9999 ในวันและเวลาทําการ จันทร์-ศุกร์ เวลา 8.30-16.30 น.
ฝ่ายสื่อสารและภาพลักษณ์องค์กร
ชนิญญา สันสมภาค 092-693-5494
ศรัญยู ตันติเสรี 087-598-5025
รัฐบาลไทย-ข่าวทำเนียบรัฐบาล-กรมการขนส่งทางบก จัดกิจกรรมจิตอาสา "รู้รักสามัคคี รักษ์สิ่งแวดล้อม พัฒนาคุณภาพ"
วันพุธที่ 8 ธันวาคม 2564
กรมการขนส่งทางบก จัดกิจกรรมจิตอาสา "รู้รักสามัคคี รักษ์สิ่งแวดล้อม พัฒนาคุณภาพ"
ภายใต้โครงการปรับปรุงภูมิทัศน์เกาะกลางถนน กรมการขนส่งทางบก
วันนี้ (8 ธ.ค.64) ณ บริเวณเกาะกลางถนน กรมการขนส่งทางบก นายจิรุตม์ วิศาลจิตร อธิบดีกรมการขนส่งทางบก เป็นประธานเปิดกิจกรรมจิตอาสา "รู้รักสามัคคี รักษ์สิ่งแวดล้อม พัฒนาคุณภาพ" ภายใต้โครงการปรับปรุงภูมิทัศน์เกาะกลางถนน กรมการขนส่งทางบก เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 โดยมี นางพรรณี พุ่มพันธ์ รองอธิบดีกรมการขนส่งทางบก พร้อมด้วยผู้บริหาร ข้าราชการ พนักงานราชการ และลูกจ้างกรมการขนส่งทางบก เข้าร่วมกิจกรรมดังกล่าว
รัฐบาลไทย-ข่าวทำเนียบรัฐบาล-นายกฯ ชี้แจงอภิปรายฯ ย้ำรัฐบาลให้ความสำคัญกับการแก้ไขปัญหายาเสพติดอย่างจริงจัง ทั้งการฟื้นฟู บำบัดรักษาผู้ติดยาเสพติดเพื่อให้กลับสู่สังคมได้
วันพุธที่ 20 กรกฎาคม 2565
นายกฯ ชี้แจงอภิปรายฯ ย้ํารัฐบาลให้ความสําคัญกับการแก้ไขปัญหายาเสพติดอย่างจริงจัง ทั้งการฟื้นฟู บําบัดรักษาผู้ติดยาเสพติดเพื่อให้กลับสู่สังคมได้
นายกฯ ชี้แจงอภิปรายฯ ย้ํารัฐบาลให้ความสําคัญกับการแก้ไขปัญหายาเสพติดอย่างจริงจัง ทั้งการฟื้นฟู บําบัดรักษาผู้ติดยาเสพติดเพื่อให้กลับสู่สังคมได้
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (20 กรกฎาคม 2565) เวลา 18.44 น. ณ ห้องประชุมพระสุริยัน ชั้น 2 อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมการพิจารณาญัตติขอเปิดอภิปรายทั่วไปเพื่อลงมติไม่ไว้วางใจ รัฐมนตรีเป็นรายบุคคล ตามมาตรา 151 ของรัฐธรรมนูญแห่งราชอาณาจักรไทย พุทธศักราช 2560 โดยนายกรัฐมนตรีกล่าวขอบคุณข้อห่วงใยของสมาชิกฯ เกี่ยวกับเรื่องของยาเสพติด พร้อมยืนยันรัฐบาลให้ความสําคัญกับการแก้ไขปัญหายาเสพติด โดยมีการดําเนินการในทุกขั้นตอน ทั้งป้องกัน ปราบปราม ฟื้นฟู และบําบัดรักษาผู้ติดยาเสพติดเพื่อให้กลับเข้าสู่สังคมได้ ส่วนยาเสพติดที่มีการลักลอบเข้ามาในช่วงนี้เพิ่มขึ้น แต่ก็สามารถจับกุมได้มากขึ้น สิ่งที่สําคัญที่สุดขณะนี้คือเทคโนโลยีเร็วขึ้น รวมทั้งต้นทุนการผลิตต่ําดังนั้นอยู่ที่จะช่วยกันดูแลอย่างไร ไม่ให้ไปเกี่ยวข้องกับยาเสพติด ทั้งการดําเนินการทางมาตรการทางสังคม โดยเป็นความร่วมมือระหว่างกันของเจ้าหน้าที่รัฐ ภาคประชาสังคมและประชาชน ทั้งนี้ หากใครรู้เห็นการค้ายาเสพติดก็สามารถแจ้งเข้ามายังหน่วยงานรัฐได้ เพื่อที่จะทําการตรวจสอบต่อไป โดยมีการดูแลเรื่องความปลอดภัยให้ ยืนยันทั้งหมดรัฐบาลพยายามทําอย่างเต็มที่ รวมไปถึงการดูแลในบริเวณชายแดน ซึ่งมีเจ้าหน้าที่ด้านความมั่นคงทุกภาคส่วนดูแลอย่างใกล้ชิด ทั้งเรื่องการลักลอบข้ามแดนและสิ่งผิดกฎหมายต่าง ๆ โดยขอให้นึกถึงประโยชน์ของพวกเขาเหล่านั้นด้วย นอกจากนี้ นายกรัฐมนตรีกล่าวถึงกรณีที่มีการกล่าวจะทําลายนั่งร้านรัฐบาล ไม่ใช่คําพูดที่สมควรพูดในสภาฯ
รัฐบาลไทย-ข่าวทำเนียบรัฐบาล-รมว.วราวุธ ประชุมผู้บริหาร ปรับยุทธศาสตร์ กระทรวงทรัพยากรฯ ให้ทำงานภายใต้สถานการณ์ โควิด-19
วันศุกร์ที่ 2 กรกฎาคม 2564
รมว.วราวุธ ประชุมผู้บริหาร ปรับยุทธศาสตร์ กระทรวงทรัพยากรฯ ให้ทํางานภายใต้สถานการณ์ โควิด-19
รมว.วราวุธ ประชุมผู้บริหาร ปรับยุทธศาสตร์ กระทรวงทรัพยากรฯ ให้ทํางานภายใต้สถานการณ์ โควิด-19
รมว.วราวุธ ประชุมผู้บริหาร ปรับยุทธศาสตร์ กระทรวงทรัพยากรฯ ให้ทํางานภายใต้สถานการณ์ โควิด-19
วันนี้ (2 กรกฎาคม 2564) เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมผู้บริหารในสังกัดของกระทรวง ณ ห้องประชุมชั้น 17 กระทรวงทรัพยากรธรรมชาติและสิ่งแวดล้อม โดยมีผู้บริหารทั้งส่วนกลางและส่วนภูมิภาคเข้าร่วมประชุมผ่านระบบ VDO Conference
ซึ่งมีวาระพิจารณาที่สําคัญหลายเรื่อง ได้แก่ ร่างแผนแม่บท 20 ปี ของกระทรวงทรัพยากรฯ ความก้าวหน้าในการดําเนินโครงการพัชรสุธาคชานุรักษ์ และโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี รวมถึงการเตรียมการระบบติดตามและประเมินผลโครงการ ปีงบประมาณ 2564
นายวราวุธ ได้มอบเป็นนโยบายให้ทุกหน่วยงาน ในการเร่งปรับปรุงแผนการดําเนินงาน โดยให้คํานึงถึงการแพร่ระบาดของ โควิด-19 เข้าไปด้วย เพื่อให้การดําเนินงานของกระทรวงทรัพยากรธรรมชาติและสิ่งแวดล้อมนั้น สามารถดําเนินต่อไปได้
ไม่หยุดชะงัก และเต็มศักยภาพ อีกทั้ง ยังได้เน้นย้ําให้ปรับแผนการดําเนินงาน ให้การดําเนินชีวิตของประชาชนควบคู่ไปกับการอนุรักษ์ทรัพยากรธรรมชาติอย่างยั่งยืนให้ได้ เพื่อแก้ปัญหาความเดือดร้อนของพี่น้องประชาชนอย่างถาวร
ในการนี้ ได้มี นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม และ นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมประชุมและให้ข้อคิดเห็น ณ ห้องประชุมชั้น 17 ครั้งนี้ด้วย
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักกิจการยุติธรรม ส่งมอบความสุขต้อนรับปีใหม่ 2565 เชิญชวนประชาชนที่สนใจเข้าร่วมกิจกรรมส่งความสุข ส่งความรู้กฎหมายกลับบ้าน
วันจันทร์ที่ 27 ธันวาคม 2564
กระทรวงยุติธรรม โดยสํานักกิจการยุติธรรม ส่งมอบความสุขต้อนรับปีใหม่ 2565 เชิญชวนประชาชนที่สนใจเข้าร่วมกิจกรรมส่งความสุข ส่งความรู้กฎหมายกลับบ้าน
กระทรวงยุติธรรม โดยสํานักกิจการยุติธรรม ส่งมอบความสุขต้อนรับปีใหม่ 2565 เชิญชวนประชาชนที่สนใจเข้าร่วมกิจกรรมส่งความสุข ส่งความรู้กฎหมายกลับบ้าน ชิงกล่องสุ่มพิเศษ 50 รางวัล วันที่ 27 ธันวาคมนี้ ห้ามพลาดทางไลฟ์สดเฟซบุ๊กแฟนเพจเท่านั้น
พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม เปิดเผยว่า ตนอยากเชิญชวนประชาชนเข้าร่วมกิจกรรม “ส่งความสุข ส่งความรู้กฎหมาย กลับบ้านในเทศกาลปีใหม่ 2565” ที่สํานักงานกิจการยุติธรรมเตรียมจัดขึ้นเพื่อส่งความสุขต้อนรับปีใหม่ โดยจะมีการถ่ายทอดสดในวันจันทร์ที่ 27 ธันวาคม 2564 เวลา 19.00 น. ผ่านช่องทางเฟซบุ๊กแฟนเพจ และยังมีแจกรางวัลพิเศษ คือ กล่องสุ่มสื่อความรู้กฎหมายและกระบวนการยุติธรรม จํานวน 50 กล่อง พร้อมส่งตรงถึงบ้าน โดยภายในกล่องสุ่มจะประกอบด้วยสื่อความรู้ต่าง ๆ อาทิ สมุดภาพอินโฟกราฟิกกฎหมาย หนังสือกฎหมายประจําบ้าน DVD การ์ตูนแอนนิเมชั่น เกมจับคนผิด สื่อเสียงกฎหมายและกระบวนการยุติธรรม เป็นต้น
“นายสมศักดิ์ เทพสุทิน รัฐมนตรีว่าการกระทรวงยุติธรรม ได้ให้ความสําคัญและมีนโยบายในการส่งเสริมการรับรู้และเข้าถึงช่องทางการให้บริการของกระทรวงยุติธรรม ซึ่งสํานักกิจการยุติธรรมได้ดําเนินโครงการและกิจกรรมส่งเสริมและสร้างการรับรู้กฎหมายมาอย่างต่อเนื่อง เพื่อส่งต่อความรู้ความเข้าใจในกฎหมายและกระบวนการยุติธรรมแก่ประชาชน ให้มีเกราะป้องกันตนเองไม่ให้ตกเป็นเหยื่อจากการไม่รู้กฎหมาย และในโอกาสเทศกาลปีใหม่ สํานักงานกิจการยุติธรรมจึงได้กิจกรรมดังกล่าวขึ้น เพื่อมอบความสุขและความรู้กฎหมายแก่ประชาชน เป็นของขวัญในช่วงเทศกาลปีใหม่ 2565 นี้ด้วย” พันตํารวจโท พงษ์ธร ระบุ
รัฐบาลไทย-ข่าวทำเนียบรัฐบาล-โฆษกรัฐบาล เผย “มท.1” เด้งรับลูกข้อสั่งการ “นายกฯ” เดินหน้ารับมือสถานการณ์น้ำ ปภ.-กทม. ร่วมติดตั้งเครื่องสูบน้ำจำนวน 18 เครื่อง 14 จุดสำคัญในกรุงเทพฯ เร่งระบายน้ำ บรรเทาสถานการณ์
วันอังคารที่ 9 สิงหาคม 2565
โฆษกรัฐบาล เผย “มท.1” เด้งรับลูกข้อสั่งการ “นายกฯ” เดินหน้ารับมือสถานการณ์น้ํา ปภ.-กทม. ร่วมติดตั้งเครื่องสูบน้ําจํานวน 18 เครื่อง 14 จุดสําคัญในกรุงเทพฯ เร่งระบายน้ํา บรรเทาสถานการณ์
โฆษกรัฐบาล เผย “มท.1” เด้งรับลูกข้อสั่งการ “นายกฯ” เดินหน้ารับมือสถานการณ์น้ํา ปภ.-กทม. ร่วมติดตั้งเครื่องสูบน้ําจํานวน 18 เครื่อง 14 จุดสําคัญในกรุงเทพฯ เร่งระบายน้ํา บรรเทาสถานการณ์น้ําท่วมขังแล้ว
วันที่ 9 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า จากสถานการณ์ฝนตกอย่างต่อเนื่อง ช่วงระหว่างวันที่ 7-9 สิงหาคม 2565 ทําให้ทุกพื้นที่ทั่วประเทศไทยได้รับผลกระทบ เกิดฝนตกหนักถึงหนักมากบางพื้นที่ โดยเฉพาะในพื้นที่กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย สั่งการให้กรมป้องกันและบรรเทาสาธารณภัยสนับสนุนเครื่องสูบน้ําขับด้วยเครื่องยนต์ดีเซลติดตั้งบนเทรลเลอร์ลากจูงพร้อมอุปกรณ์ ขนาดท่อส่ง 14 นิ้ว อัตราสูบ 28,000 ลิตร/นาที ให้สํานักการระบายน้ํา กรุงเทพมหานคร ติดตั้งตามเขตต่าง ๆ ในพื้นที่กรุงเทพมหานคร จํานวน 18 เครื่อง 14 จุดสําคัญที่มีความเสี่ยงน้ําท่วมขัง เพื่อเร่งระบายน้ํา บรรเทาสถานการณ์น้ําท่วมขังแล้ว
โฆษกประจําสํานักนายกรัฐมนตรี กล่าวว่า นายกรัฐมนตรีขอให้ประชาชนติดตามการแจ้งเตือนจากส่วนราชการอย่างใกล้ชิด โดยเฉพาะประชาชนที่อาศัยอยู่ในพื้นที่เสี่ยง ขอให้เตรียมพร้อมรับมือกับสถานการณ์ ทั้งนี้ นายกรัฐมนตรีกําชับเจ้าหน้าที่ของรัฐ โดยเฉพาะส่วนท้องถิ่นให้ทํางานเชิงรุก เตรียมพร้อมแผนเผชิญเหตุ เร่งให้ความช่วยเหลือประชาชนในพื้นที่ที่รับผิดชอบ อย่าปล่อยให้ประชาชนได้รับความเดือดร้อน อะไรที่ช่วยได้อยู่ในอํานาจของท้องถิ่นให้รีบดําเนินการ ในส่วนของผู้ว่าราชการจังหวัดขอให้สนับสนุนการทํางานของท้องถิ่นอย่างบูรณาการ สําหรับกองทัพ ขอให้เตรียมกําลังพล พร้อมยุทโธปกรณ์ ออกให้ความช่วยเหลือประชาชนรวมทั้งให้การสนับสนุนการปฏิบัติงานต่าง ๆ ตามคําร้องขอ เพื่อคลี่คลายสถานการณ์บรรเทาความเดือดร้อนให้กับประชาชน ซึ่งเป็นไปตามเจตนารมณ์ในการเป็นที่พึ่งของประชาชนทุกโอกาส ควบคู่กับการทําความดีเพื่อสังคม
“รัฐบาลเข้าใจถึงความเดือดร้อนของพี่น้องประชาชนทุกคน พร้อมยืนยันจะให้ความช่วยเหลือทุกปัญหาเพื่อบรรเทาความเดือดร้อนประชาชนอย่างดีที่สุด โดยเฉพาะปัญหาน้ําท่วมซึ่งเป็นปัญหาประจําทุกปี ในส่วนของการฟื้นฟูเยียวยาได้สั่งการให้เร่งดําเนินการ เพื่อให้การช่วยเหลือ ให้ประชาชนกลับมาใช้ชีวิตได้ตามปกติโดยเร็วที่สุด” นายธนกรฯ ย้ํา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย กรมบังคับคดีเตรียมจัดโครงการไกล่เกลี่ยหนี้ กยศ. 116 แห่งทั่วประเทศ พร้อมงานมหกรรมไกล่เกลี่ยหนี้ 4 ภาค ระยะแรกช่วงเดือน ต.ค.-ธ.ค.นี้
วันอาทิตย์ที่ 10 ตุลาคม 2564
รัฐมนตรีว่าการกระทรวงยุติธรรม เผย กรมบังคับคดีเตรียมจัดโครงการไกล่เกลี่ยหนี้ กยศ. 116 แห่งทั่วประเทศ พร้อมงานมหกรรมไกล่เกลี่ยหนี้ 4 ภาค ระยะแรกช่วงเดือน ต.ค.-ธ.ค.นี้
รัฐมนตรีว่าการกระทรวงยุติธรรม เผย กรมบังคับคดีเตรียมจัดโครงการไกล่เกลี่ยหนี้ กยศ. 116 แห่งทั่วประเทศ พร้อมงานมหกรรมไกล่เกลี่ยหนี้ 4 ภาค ระยะแรกช่วงเดือน ต.ค.-ธ.ค.นี้ หลังปีที่ผ่านมาช่วยเหลือสําเร็จไปแล้ว 15,040 เรื่อง มูลค่า 9,348 ล้านบาท
นายสมศักดิ์ เทพสุทิน รัฐมนตรีว่าการกระทรวงยุติธณรรม กล่าวถึงความคืบหน้าการไกล่เกลี่ยในชั้นบังคับคดี กรณีกองทุนกู้ยืนเงินเพื่อการศึกษา(กยศ.) ของกรมบังคับคดีว่า ผลการดําเนินงานปี 2564 มีเรื่องเข้าสู่การไกล่เกลี่ยข้อพิพาทชั้นบังคับคดีทั่วประเทศ 16,275 เรื่อง ไกล่เกลี่ยสําเร็จ 15,040 เรื่อง คิดเป็น 92.41% ทุนทรัพย์ 9,348 ล้านบาท โดยแบ่งเป็นการไกล่เกลี่ย กยศ. 1,027 เรื่อง ทุนทรัพย์ 132 ล้านบาท โดยแผนดําเนินการปี 2565 จะมีการจัดโครงการ 2 รูปแบบคือ 1.โครงการเอื้ออาทรไกล่เกลี่ยหนี้ กยศ. หลังศาลมีคําพิพากษา ระยะแรกช่วงเดือน ต.ค.-ธ.ค.2564 สถานที่ดําเนินการ 116 แห่งทั่วประเทศ 2.โครงการมหกรรมไกล่เกลี่ยช่วยเหลือลูกหนี้ 4 ภาค ระยะแรกช่วงเดือน ต.ค.-ธ.ค.2564 จํานวน 7 แห่ง ในพื้นที่ กทม. เชียงใหม่ พิษณุโลก ขอนแก่น ชลบุรี สงขลา และสุราษฎร์ธานี
นายสมศักดิ์ กล่าวอีกว่า นอกจากนี้การไกล่เกลี่ยข้อพิพาทของกรมคุ้มครองสิทธิและเสรีภาพในปีที่ผ่านมา สามารถลดปริมาณคดีขึ้นสู่ชั้นศาลได้ 791 คดี ลดค่าใช้จ่ายของประชาชนได้ 82,457,700 บาท ลดต้นทุนภาครัฐ 1,250,894 บาท ซึ่งขณะนี้มีหน่วยไกล่เกลี่ย 570 แห่ง โดยแบ่งเป็น 1.ภาครัฐ 82 แห่งทั่วประเทศ 2. ศูนย์ไกล่เกลี่ยภาคประชาชน(ศกช.) 488 แห่ง โดยมีที่กทม. 121 แห่งและต่างจังหวัด 367 มีผู้ไกล่เกลี่ยที่ขึ้นทะเบียนกับภาครัฐ 1,677 คน ศกช. 1,806 คน
"เรายินดีและพร้อมช่วยเหลือประชาชนที่ประสบปัญหาทั้งเรื่องของหนี้ กยศ. และหนี้จากวิกฤตโควิด-19 ทําให้หลายคนที่กําลังเดือดร้อนไม่ต้องประสบปัญหาหนี้สินอีกต่อไป จึงอยากเชิญชวนลูกหนี้ กยศ.และผู้ที่เดือดร้อน สามารถแจ้งเรื่องเพื่อไกล่เกลี่ยได้ที่ กรมบังคับคดี www.led.go.th หรือผ่านแอปพลิเคชัน Session call สอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี โทร 02-881-4840 , 02-887-5072 หรือ สายด่วนกรมบังคับคดี 1111 กด 79 และสํานักงานบังคับคดีทั่วประเทศ หรือติดต่อเข้ามาที่กระทรวงยุติธรรม เราพร้อมให้ความช่วยเหลือไกล่เกลี่ยหนี้และหาทางออกที่ดีที่สุดให้กับทุกท่าน" นายสมศักดิ์ กล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมความพร้อมจัดงานวันคล้ายวันสถาปนาของกระทรวงเกษตรและสหกรณ์ ครบรอบปีที่ 130 อย่างยิ่งใหญ่
วันพุธที่ 16 มีนาคม 2565
กระทรวงเกษตรฯ เตรียมความพร้อมจัดงานวันคล้ายวันสถาปนาของกระทรวงเกษตรและสหกรณ์ ครบรอบปีที่ 130 อย่างยิ่งใหญ่
กระทรวงเกษตรฯ เตรียมความพร้อมจัดงานวันคล้ายวันสถาปนาของกระทรวงเกษตรและสหกรณ์ ครบรอบปีที่ 130 อย่างยิ่งใหญ่ ย้อนยุคศตวรรษ 100 กว่าปีของความเป็นมา
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์เตรียมความพร้อมจัดงานวันคล้ายวันสถาปนาของกระทรวงเกษตรและสหกรณ์ ครบรอบปีที่ 130 ซึ่งตรงกับวันที่ 1 เมษายน ของทุกปี และตรงกับวันข้าราชการพลเรือนด้วย โดยภายในงานจะมีการสักการะสิ่งศักดิ์สิทธิ์ประจํากระทรวง ได้แก่ ศาลพระภูมิเจ้าที่ ศาลท้าวเวสสุวรรณ ศาลตา-ยาย องค์พระพิรุณทรงนาค (หน้าอาคาร) และองค์พระพิรุณทรงนาค (ห้องพิพิธภัณฑ์) และเข้าสู่ช่วงพิธีสงฆ์ นอกจากนี้ ยังเตรียมความพร้อมในพิธีมอบเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน รวมถึงการแสดงผลงานสําคัญ 130 ปี ของกระทรวงเกษตรและสหกรณ์ สู่การพัฒนาอย่างยั่งยืน โดยจะได้รับเกียรติจากรัฐมนตรีว่าการกระทรวงเกษตรและสหกรณ์เป็นประธานในพิธี รัฐมนตรีช่วยว่าการกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วมด้วย
ทั้งนี้ การมอบเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน มีวัตถุประสงค์เพื่อเชิดชูแก่ข้าราชการ เจ้าหน้าที่ ผู้มีจิตอาสา ประกอบคุณงามความดีที่มีความประพฤติเหมาะสม ผู้ที่ทําคุณประโยชน์ให้แก่กระทรวงเกษตรและสหกรณ์ หรือมีผลการปฏิบัติงานด้านการเกษตรและสหกรณ์ดีเด่นเป็นที่ประจักษ์ มีคุณสมบัติบุคคลตามข้อ 4 (9) และ (10) ของระเบียบกระทรวงเกษตรและสหกรณ์ ว่าด้วยเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน พ.ศ. 2564 คือ 1) เป็นผู้มีความประพฤติดี ปฏิบัติงานในหน้าที่และนอกเหนือหน้าที่สม่ําเสมอ เต็มใจมีจิตมุ่งผลสัมฤทธิ์ของงานที่รับผิดชอบ จนมีผลงานด้านการสืบสานเกษตรกรรมยั่งยืนปรากฏที่เป็นประโยชน์ต่อราชการ ประชาชน มากกว่าผู้อื่นอย่างเด่นชัด และ 2) เป็นผู้มีผลงานเชิงประจักษ์ดีเด่นด้านการสืบสานเกษตรกรรมยั่งยืนเป็นที่ยอมรับ สมควรได้รับการยกย่อง โดยคํานึงถึงผลการปฏิบัติงานในหน้าที่เป็นอันดับแรก ผลงานจากการอุทิศ ทุ่มเท เสียสละ เกิดประโยชน์ยิ่งกับส่วนราชการ หรือสาธารณชน ทั้งนี้ อาจปรากฎเป็นผลงานด้านเอกสารที่สืบค้นได้อย่างเป็นรูปธรรม
สําหรับกิจกรรม “เหลียวหลัง แลหน้า 130 ปี กระทรวงเกษตรและสหกรณ์” ปลัดกระทรวงเกษตรและสหกรณ์ จะเล่าเรื่องบอกกล่าวถึงประวัติความเป็นมาของกระทรวงเกษตรฯ ตั้งแต่ พ.ศ. 2435 – 2565 เหตุการณ์และนโยบาย ที่สําคัญ และการขับเคลื่อนภาคเกษตรอย่างยั่งยืน ซึ่งเป็นการวางรากฐานการทํางานของกระทรวงรองรับความปกติใหม่ (New Normal) ต่อไป